Vir die eerste keer in bykans 200 jaar het ’n keiser van Japan besluit om uit te tree en moes die parlement vroeër ’n resolusie goedkeur om die uittrede moontlik te maak.
Die keiser se seun, Naruhito, sal die keiser opvolg wat intussen ’n hartoperasie moet ondergaan en behandel moet word vir prostaatkanker.
Weens die besondere omstandighede kom die keiserlike Hofraad vir die eerste keer sedert 1993 byeen. Die vorige byeenkoms was om te besluit oor die huwelik van die kroonprins Naruhito.